Document ID: 32002D0635

Kommissionens beslutning
af 31. juli 2002
om ændring af beslutning 92/160/EØF, 92/260/EØF og 93/197/EØF for så vidt angår indførsel af registrerede heste fra Tyrkiet og om ophævelse af beslutning 98/404/EF
(meddelt under nummer K(2002) 2878)
(EØS-relevant tekst)
(2002/635/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(1), senest ændret ved Kommissionens beslutning 2002/160/EF(2), særlig artikel 13, 15, 16 og 19, nr. i) og ii),
under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(3), senest ændret ved direktiv 96/43/EF(4), særlig artikel 18, og
ud fra følgende betragtninger:
(1) I Rådets beslutning 79/542/EØF(5), senest ændret ved beslutning 2001/731/EF(6), er der opstillet en liste over tredjelande, hvorfra medlemsstaterne tillader indførsel af kvæg, svin, hovdyr, får og geder samt fersk kød og kødprodukter; Tyrkiet er omfattet af del 2 i bilaget til beslutningen, men kun hvad angår indførsel af registrerede heste.
(2) Ifølge Kommissionens beslutning 92/160/EØF af 5. marts 1992 om områdeopdeling af visse tredjelande ved indførsel af enhovede dyr(7), senest ændret ved beslutning 2001/622/EF(8), er der for Tyrkiets vedkommende kun tilladelse til midlertidig indførsel og genindførsel af registrerede heste, og kun fra seks provinser.
(3) Betingelserne vedrørende sundhed og udstedelse af sundhedscertifikater ved midlertidig indførsel, permanent indførsel og genindførsel af registrerede heste er harmoniseret og fastsat i henholdsvis Kommissionens beslutning 92/260/EØF(9) og 93/197/EØF(10), begge senest ændret ved beslutning 2001/828/EF(11), og i Kommissionens beslutning 93/195/EØF(12), senest ændret ved beslutning 2001/611/EF(13).
(4) For Tyrkiets vedkommende er betingelserne vedrørende sundhed og udstedelse af sundhedscertifikater ved midlertidig indførsel og genindførsel efter midlertidig udførsel af registrerede heste fastsat i beslutning 92/260/EØF og 93/195/EØF.
(5) Da Kommissionen under et kontrolbesøg i Tyrkiet i 1998 konstaterede alvorlige procedurefejl i forbindelse med udførsel af heste fra Tyrkiet til EF, vedtog den beslutning 98/404/EF af 12. juni 1998 om indførelse af beskyttelsesforanstaltninger i forbindelse med indførsel af enhovede dyr fra Tyrkiet(14), ændret ved beslutning 2000/507/EF(15).
(6) Efter vedtagelsen af beslutning 98/404/EF har de tyrkiske myndigheder givet Kommissionen meddelelse om nogle foranstaltninger til forbedring af dyrlægetilsyn og udstedelse af eksportcertifikater, der er baseret på henstillingerne fra Kommissionen efter kontrolbesøget.
(7) Desuden har myndighederne med hjælp fra den private hestesektor gennemført et overvågningsprogram for snive, der også omfattede undersøgelse af hovdyr for afrikansk hestepest og ondartet beskelersyge, og i april 2001 forelagde myndighederne Kommissionen en slutrapport herom. Overvågningsprogrammet bekræftede de resultater med hensyn til udbredelse af snive, som Kommissionen var nået frem til under kontrolbesøget i 1998. Der er foretaget destruktion af og ydet godtgørelse for et stort antal malleinreagenter blandt ikke-registrerede heste, muldyr og æsler.
(8) Der bør derfor åbnes for midlertidig indførsel, genindførsel efter midlertidig udførsel af heste registreret i EF og for permanent indførsel af registrerede heste fra de provinser i Tyrkiet, der er anført i beslutning 92/160/EØF, i overensstemmelse med de dyresundhedsmæssige betingelser, som gælder for registrerede heste fra områder med en tilsvarende epidemiologisk status. De sundhedstest, som kræves ifølge de relevante importbetingelser, skal dog udføres i laboratorier, som er godkendt af bestemmelsesmedlemsstaten.
(9) Beslutning 92/160/EØF, 92/260/EØF og 93/197/EØF bør derfor ændres i overensstemmelse hermed, og beslutning 98/404/EF bør ophæves.
(10) Da lande, som opføres på listen, betegnes ved de ISO-alfa-2-koder, der anvendes i EF-lovgivningen om nomenklaturen for lande og territorier i udenrigshandelen, herunder Kommissionens forordning (EF) nr. 2032/2000(16), bør det angives, at sådanne koder er foreløbige, hvis det er tilfældet.
(11) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I bilaget til Kommissionens beslutning 92/160/EØF ændres "Tyrkiet (2)" til "Tyrkiet".
Artikel 2
I Kommissionens beslutning 92/260/EØF foretages følgende ændringer:
1) I bilag I foretages følgende ændringer:
a) Listen over tredjelande i gruppe B affattes således: "Australien (AU), Bulgarien (BG), Belarus (BY), Cypern (CY), Tjekkiet (CZ), Estland (EE), Kroatien (HR), Ungarn (HU), Litauen (LI), Letland (LV), Den Tidligere Jugoslaviske Republik Makedonien (MK) (2), New Zealand (NZ), Polen (PL), Rumænien (RO), Rusland (1) (RU), Slovakiet (SK), Slovenien (SL), Ukraine (UA), Forbundsrepublikken Jugoslavien (YU)."
b) Følgende fodnote indsættes: "(2) (2Foreløbig kode, som ikke har nogen betydning for landets endelige betegnelse, som der skal træffes beslutning om, når de igangværende forhandlinger i FN er afsluttet."
c) Listen over tredjelande i gruppe C affattes således: "Canada (CA), Hongkong (HK), Japan (JP), Sydkorea (KR), Macao (MO), Malaysia (halvøen) (MY), Singapore (SG), Thailand (TH), USA (US)."
2) I bilag II foretages følgende ændringer:
a) I sundhedscertifikat A, B, C og D affattes punkt III, litra d), tredje led, således: "- De Forenede Arabiske Emirater, Australien, Bulgarien, Belarus, Canada, Schweiz, Cypern, Tjekkiet, Estland, Grønland, Hongkong, Kroatien, Ungarn, Island, Japan, Sydkorea, Litauen, Letland, Den Tidligere Jugoslaviske Republik Makedonien, Macao, Malaysia (halvøen), Norge, New Zealand, Polen, Rumænien, Rusland (1), Singapore, Slovakiet, Slovenien, Thailand, Ukraine, USA, Forbundsrepublikken Jugoslavien."
b) I sundhedscertifikat E foretages følgende ændringer:
i) Punkt III "Oplysninger om sundhedstilstand" affattes som angivet i bilag I til nærværende beslutning.
ii) Følgende fodnote indsættes: "(6) Laboratorieprøver, som kræves ifølge dette sundhedscertifikat, skal udføres af et laboratorium, som er godkendt af bestemmelsesmedlemsstaten. Testresultaterne, som attesteres af laboratoriet, skal vedlægges det dyresundhedscertifikat, som følger med dyret. Disse bestemmelser gælder følgende lande: Tyrkiet (TR)."
Artikel 3
I Kommissionens beslutning 93/197/EØF foretages følgende ændringer:
1) I bilag I foretages følgende ændringer:
a) Listen over tredjelande i gruppe B affattes således: "Australien (AU), Bulgarien (BG), Belarus (BY), Cypern (CY), Tjekkiet (CZ), Estland (EE), Kroatien (HR), Ungarn (HU), Litauen (LI), Letland (LV), Den Tidligere Jugoslaviske Republik Makedonien (MK) (3), New Zealand (NZ), Polen (PL), Rumænien (RO), Rusland (1) (RU), Slovakiet (SK), Slovenien (SL), Ukraine (UA), Forbundsrepublikken Jugoslavien (YU)."
b) Følgende fodnote indsættes: "(3) Foreløbig kode, som ikke har nogen betydning for landets endelige betegnelse, som der skal træffes beslutning om, når de igangværende forhandlinger i FN er afsluttet."
c) "Tyrkiet (1)(2) (TR)" indsættes i alfabetisk orden efter landets ISO-kode på listen over tredjelande i gruppe E.
2) I sundhedscertifikat E i bilag II foretages følgende ændringer:
Titlen affattes således: "Sundhedscertifikat
for indførsel til Fællesskabets område af registrerede heste fra De Forenede Arabiske Emirater, Bahrain, Egypten (1), Jordan, Kuwait, Libanon, Libyen, Oman, Qatar, Saudi-Arabien (1), Syrien, Tyrkiet (1) og af registrerede hovdyr og hovdyr til opdræt og som brugsdyr fra Algeriet, Israel, Marokko, Malta, Mauritius og Tunesien".
a) Punkt III "Oplysninger om sundhedstilstand" affattes som angivet i bilag II til nærværende beslutning.
b) Følgende fodnote indsættes: "(5) Laboratorieprøver, som kræves ifølge dette sundhedscertifikat, skal udføres af et laboratorium, som er godkendt af bestemmelsesmedlemsstaten. Testresultaterne, som attesteres af laboratoriet, skal vedlægges det dyresundhedscertifikat, som følger med dyret. Disse bestemmelser gælder følgende lande: Tyrkiet (TR)."
Artikel 4
Beslutning 98/404/EF ophæves.
Artikel 5
Medlemsstaterne ændrer deres foranstaltninger vedrørende Tyrkiet, så de stemmer overens med denne beslutning.
Artikel 6
Denne beslutning er rettet til medlemsstaterne.
Udfærdiget i Bruxelles, den 31. juli 2002.

Labels: 18
3
5
6